**Okruga** – marama koju su žene sa sela stalno nosile vezanu na glavi

**Misna okruga** – nosila se samo na Svetu Misu i u posebnim

prigodama, bila je bijele boje

**Bluza** – gornji dio oprave tamno plave boje koju su nosile žene

**Vuštan** – ili kotul, donji dio odjeće koju nosi žena na selu, isto taman

**Bogobojazan** – ponizan s puno ljubavi spram Boga

**Beštimati** – psovati

**Avlijica** – umanjenica od avlija, dvorište. To je turcizam.

**Koštela** – veliko stablo s malim koštičavim plodovima

**Pancir** – manji metalni lanac

**Sklepan** – nestručno sastavljen

**Tamburin** – stolica bez naslonjača

**Jara** – gospodarska prostorija gdje obitavaju domaće životinje

**Samar** – "sedlo" koje se stavlja na magarca i o njega se kači i veže

teret

**Vučija** – velika drvena posuda, uža od bačve u kojoj se donosila voda

za piće. Ima mali otvor na vrhu i na dnu.

**Kajin** – lavor, posuda za umivanje

**Prizemnica** – kuća bez katova, samo s jednom etažom

**Kužina** – kuhinja

**Špaker** – štednjak, na njemu se kuha i u njemu peče hrana

**Kredenca** – kuhinjski ormar s djelomice ostakljenim dijelovima

**Škafetin** – ladica u kredenci

**Merlo** – čipka, vez tankim koncem

**Bocunić** – umanjenica za bocu ili flašu

**Bićerin** – mala čašica za žestoka pića, najčešće rakiju

**Gvantijera** – tacna, na njoj se poslužuje , najčešće piće i kolači

**Raspelo** – križ s likom raspetog Isusa Krista

**Tronožac** – ugrubo napravljena niska stolica samo s tri noge i bez

naslona

**Karabitača** – stara rudarska lampa koja svijetli pomoću karabita ili

karbida

**Kramp** – ili mašlin, naprava za kopanje u rudniku, s jedne strane

zašiljen, s druge malo širi

**Cepin** – planinarski kramp, služi pri usponima na visoke planine

**On vas je doveo do kruva** – Izraz koji kaže da je otac krampom radio

u rudniku, tako zarađivao i tako školovao djecu, doveo ih do

toga da i oni rade i samostalno žive, "jedu vlastiti kruh"

**Vidro** – vjedro, široka posuda, drvena u kojoj se najčešće pralo rublje

dok nije bilo perilica

**Gusterna** – seoski bunar u kojem bi se skupljala kišnica

**Uprtiti** – vješto vezati na sebe teret i onda ga nositi

**Užad** – konopci za kućnu uporabu, za vezivanje vučije ili sličnog

tereta, npr. bremena drva

**Komin** – seosko ognjište, tu se loži vatra, na njemu se kuha

**Bronzin** – veliki metalni lonac u kojem se kuhala hrana na vatri na

kominu

**Komoštre** – željeza nad kominom o koja su se vješala bronzin i slično

**Perač** – niska raslina u prirodi, lako zapaljiva

**Oganj** – vatra

**Pole** – polovice krumpira koje bi se stavile u žar na kominu i tako

pekle. Posoljene, vrlo su ukusne

**Bevanda** – vino pomiješano , razblaženo s običnom vodom

**Pinjata** – metalna posuda , služila za piće, najčešće vino

**Susak** – drvena posuda od smrekovine, s jednom ručkom, u njoj se

poslužuje vino